憫紅椒樹子作
作者：周紫芝
朝代：宋

paragraphs: 東籬委榛菅，狼藉紛瑣碎。
披叢得紅椒，磊落本誰藝。
蓬窠頗自矜，枝葉相掩翳。
日月空復明，雨露不霑施。
結根一失所，埋没苦憔悴。
移栽俯西軒，吾乃借一臂。
要令遠條且，密葉敷晚翠。
秋霜染丹砂，紅寔相點綴。
馨香發潛德，錯節振淹滯。
人生良可惜，會遇亦難值。
生理倘復存，餘恨當棄置。